Up-932/06
Natisni
Opravilna št.:
Up-932/06
Datum odločitve:
28. 9. 2006
ECLI:
ECLI:SI:USRS:2006:Up.932.06
Akt:
Ustavna pritožba zoper sklep Vrhovnega sodišča št. II Ips 303/2006 z dne 18. 5. 2006
Izrek:
Ustavna pritožba zoper sklep Vrhovnega sodišča št. II Ips 303/2006 z dne 18. 5. 2006 se zavrže.
Evidenčni stavek:
Ker je bila odločba Višjega sodišča, v zvezi s katero je Vrhovno sodišče sprejelo izpodbijano odločitev, v celoti razveljavljena, pritožnik nima več pravnega interesa za nadaljevanje postopka s to ustavno pritožbo.
Geslo:
1.4.52.2 - Ustavno sodstvo - Postopek - Procesne predpostavke v postopku ustavne pritožbe - Pravni interes za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 47, 49, 55.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
8. 6. 2006
Vrsta odločitve:
sklep
Vrsta rešitve:
zavrženje
Dokument:
US26489
Dokument v PDF obliki:
Up-932-06.pdf
118 KB
Prenesite datoteko
Up-932/06-6
28. 9. 2006
S K L E P
Ustavno sodišče je v postopku za preizkus ustavne pritožbe A. A. iz Ž. na seji senata dne 7. septembra 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sklep Vrhovnega sodišča št. II Ips 303/2006 z dne 18. 5. 2006 se zavrže.
Obrazložitev
1. Pritožnik vlaga ustavno pritožbo zoper sklep, s katerim je Vrhovno sodišče zavrglo revizijo, ki jo je pritožnik vložil zoper sklep Višjega sodišča v Kopru št. I Cp 1197/2004 z dne 9. 2. 2005. Vrhovno sodišče je z istim sklepom tudi zavrnilo pritožnikovo pritožbo zoper sklep Višjega sodišča v delu, v katerem je bil pritožnik denarno kaznovan zaradi žalitve sodišča. Pritožnik je ob vložitvi ustavne pritožbe predlagal zadržanje izvršitve sklepa Višjega sodišča do končne odločitve Ustavnega sodišča o tej ustavni pritožbi.
2. Pritožnik je že pred tem vložil tudi ustavno pritožbo zoper sklep Višjega sodišča v Kopru št. I Cp 1197/2004 z dne 9. 2. 2005. Ustavno sodišče je z odločbo št. Up-365/05 z dne 6. 7. 2006 (Uradni list RS, št. 76/06) odločilo, da se navedeni sklep razveljavi in se zadeva vrne Višjemu sodišču v Kopru v novo odločanje.
3. Vsakdo, ki zahteva sodno varstvo svojih pravic in pravnih interesov, mora izkazati pravni interes. Kot verjetno mora izkazati, da bo ugoditev njegovi zahtevi pomenila zanj določeno pravno korist (izboljšanje položaja), ki je brez tega ne more doseči. Pravni interes mora biti izkazan tudi za vložitev ustavne pritožbe. Na obstoj pravnega interesa mora Ustavno sodišče paziti po uradni dolžnosti ves čas postopka.
4. Kot je bilo že navedeno, je Ustavno sodišče z odločbo št. Up-365/05 razveljavilo sklep Višjega sodišča v Kopru št. I Cp 1197/2004 z dne 9. 2. 2005 in zadevo vrnilo Višjemu sodišču v Kopru v novo odločanje. Ker je bila odločba Višjega sodišča, v zvezi s katero je Vrhovno sodišče sprejelo izpodbijano odločitev (tj. sklep o zavrženju revizije in o zavrnitvi pritožbe zoper sklep o kaznovanju), v celoti razveljavljena, pritožnik nima več pravnega interesa za nadaljevanje postopka s to ustavno pritožbo. Zato jo je Ustavno sodišče zavrglo.
5. Senat Ustavnega sodišča je sprejel ta sklep na podlagi prvega odstavka 55. člena v zvezi s 47. in z 49. členom Zakona o Ustavnem sodišču (v nadaljevanju ZUstS) ter prve alineje drugega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić